《白云洞》
明代·卢龙云

岩岩翠壁倚天开，冉冉閒云度壑来。野瀑细流成曲水，石床积壑带苍苔。

芳亭岁引看山屐，纡径时同避暑杯。贪赏夕阳天忽晚，又从云里戴星回。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。